CELEX: 62008FN0088
Language: el
Date: 2008-10-20 00:00:00
Title: Υπόθεση F-88/08: Προσφυγή-αγωγή της 20ής Οκτωβρίου 2008 — Vandeuren κατά Ευρωπαϊκού Ιδρύματος Επαγγελματικής Εκπαιδεύσεως

20.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 327/44
            
         Προσφυγή-αγωγή της 20ής Οκτωβρίου 2008 — Vandeuren κατά Ευρωπαϊκού Ιδρύματος Επαγγελματικής Εκπαιδεύσεως
   (Υπόθεση F-88/08)
   (2008/C 327/84)
   Γλώσσα διαδικασίας: η γαλλική
   Διάδικοι
   
      Προσφεύγουσα-ενάγουσα: Monique Vandeuren (Pino Torinese, Ιταλία) (εκπρόσωπος: N. Lhoëst, δικηγόρος)
   
      Καθού-Εναγόμενο: Ευρωπαϊκό Ίδρυμα Επαγγελματικής Εκπαιδεύσεως
   Αντικείμενο και περιγραφή της διαφοράς
   Ακύρωση της αποφάσεως του καθού-εναγομένου περί απολύσεως της προσφεύγουσας-ενάγουσας, καθώς και υποχρέωση του Ευρωπαϊκού Ιδρύματος Επαγγελματικής Εκπαιδεύσεως να καταβάλει αποζημίωση και χρηματική ικανοποίηση λόγω ηθικής βλάβης την οποία υπέστη η προσφεύγουσα-ενάγουσα.
   Αιτήματα της προσφεύγουσας-ενάγουσας
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 23 Οκτωβρίου 2007 απόφαση περί απολύσεώς της, την οποία εξέδωσε το Ευρωπαϊκό Ίδρυμα Επαγγελματικής Εκπαιδεύσεως·
            
         
               —
            
            
               εφόσον απαιτείται, να ακυρώσει τη ρητή απόφαση του Ευρωπαϊκού Ιδρύματος Επαγγελματικής Εκπαιδεύσεως, της 10ης Ιουλίου 2008, περί απορρίψεως της διοικητικής ενστάσεως που είχε υποβάλει η προσφεύγουσα-ενάγουσα δυνάμει του άρθρου 46 του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων και του άρθρου 90, παράγραφος 2, του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων·
            
         
               —
            
            
               να υποχρεώσει το Ευρωπαϊκό Ίδρυμα Επαγγελματικής Εκπαιδεύσεως να καταβάλει ως αποζημίωση στην προσφεύγουσα-ενάγουσα το ποσό των 125 000 ευρώ·
            
         
               —
            
            
               να υποχρεώσει το Ευρωπαϊκό Ίδρυμα Επαγγελματικής Εκπαιδεύσεως να καταβάλει στην προσφεύγουσα-ενάγουσα το ποσό των 50 000 ευρώ ως χρηματική ικανοποίηση λόγω ηθικής βλάβης·
            
         
               —
            
            
               να καταδικάσει το Ευρωπαϊκό Ίδρυμα Επαγγελματικής Εκπαιδεύσεως στα δικαστικά έξοδα.